cyanic-selkie/wikianc huggingface dataset:
ნოვოჰრიჰორივკა (ბერისლავის რაიონი)
ნოვოჰრიჰორივკა (Новогригорівка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 122 კაცს შეადგენდა.
რესურსები ინტერნეტში
კატეგორია:ბერისლავის რაიონის სოფლები
მახათაური
მახათაური — სოფელი საჩხერის მუნიციპალიტეტში (არგვეთის თემში). მდებარეობს იმერეთის მაღლობზე, მდინარე ლაშურის (ყვირილის მარცხენა შენაკადი) სათავეში. ზღვის დონიდან 720 მეტრი, საჩხერიდან 11 კილომეტრი. სოფელში არის საბაზო სკოლა.
დემოგრაფია
2014 წლის აღწერის მონაცემებით სოფელში ცხოვრობს 610 ადამიანი.
სქოლიო
კატეგორია:საჩხერის მუნიციპალიტეტის სოფლები
ალექსანდრა იაბლოჩკინა
ალექსანდრა ალექსანდრეს ასული იაბლოჩკინა (დ. 15 ნოემბერი — გ. 20 მარტი, 1964, მოსკოვი) — რუსი მსახიობი, თეატრალური მოღვაწე, სსრკ სახალხო არტისტი (1937), სსრკ სახელმწიფო პრემიის ლაურეატი (1943).
ბიოგრაფია
სასცენო მოღვაწეობა დაიწყო 1885 თბილისში, რუსული დრამის თეატრში. იყო ქალიშვილი რუსი მსახიობის, ალექსანდრე ალექსანდრეს ძე იაბლოჩკინისა, რომელსაც უდიდესი წვლილი მიუძღვის საქართველოში რუსული თეატრის დაარსებასა და განვითარებაში. 1872 წელს ალექსანდრა იაბლოჩკინა 6 წლის ასაკში პირველად გამოვიდა სცენაზე თბილისში, გოგონამ შეასრულა ბიჭის, პერის, როლი ივანე ჩერნიშევის „წამხდარ ცხოვრებაში“. მოგვიანებით, მამის ზედამხედველობით თბილისის რუსული დრამის თეატრში განახორციელა როლები: კატერინა (უილიამ შექსპირის „ჭირვეულის მორჯულება“) და ნატაშა (ალექსანდრე შახოვსკის, ალექსანდრე გრიბოედოვისა და ნიკოლოზ ხმელნიცკის „საკუთარი ოჯახი ანუ დაქორწინებული პატარძალი“). 1888 წლიდან გარდაცვალებამდე იყო მოსკოვის მცირე თეატრის მსახიობი. სცენაზე გამოდიოდა რუსული სცენის დიდოსტატებთან: მარია ერმოლოვასთან, ალექსანდრე ლენსკისთან, ალექსანდრე სუმბათაშვილ-იუჟინთან, ოლღა სადოვსკაიასთან ერთად, რომელთაც მნიშვნელოვანი გავლენა იქონიეს მის შემოქმედებაზე. იგი გამოირჩეოდა ბრწყინვალე სასცენო მეტყველებით, არტისტიზმით, ნატიფი გემოვნებით. როლები: სოფია (ალექსანდრე გრიბოედოვის „ვაი ჭკუისაგან“), მარია ანტონოვნა (ნიკოლოზ გოგოლის „რევიზორი“), ლედი სნირუელი (რიჩარდ შერიდანის „ავყიობის სკოლა“), რუქაია (ალექსანდრე სუმბათაშვილ-იუჟინის „ღალატი“) და სხვა. 1901 წელს ალექსანდრე იაბლოჩკინა საგასტროლოდ იმყოფებოდა თბილისში მოსკოვის საიმპერატორო მცირე თეატრის მსახიობთა კორპორაციის დასთან ერთად. წარმოდგენილი იყო ალექსანდრე ოსტროვსკის „შეშლილი ფული“, რომელშიც მან განახორციელა ლიდიას როლი. უკანასკნელად სცენაზე გამოვიდა 1961 წელს. ჯერ კიდევ რევოლუციამდე მრავალჯერ აირჩიეს მცირე თეატრის „მსახიობთა კორპორაციის“ თავმჯდომარედ, 1917 წლიდან (რუსული თეატრალური საზოგადოების დამაარსებლის მარია სავინას გარდაცვალების შემდეგ) იყო რუსული თეატრალური საზოგადოების უცვლელი თავმჯდომარე. მიღებული აქვს სახელმწიფო ჯილდოები.
რესურსები ინტერნეტში
კატეგორია:დაბადებული 15 ნოემბერი კატეგორია:დაბადებული 1866 კატეგორია:გარდაცვლილი 1964 კატეგორია:გარდაცვლილი 20 მარტი კატეგორია:რუსი მსახიობები კატეგორია:სსრკ-ის სახალხო არტისტები კატეგორია:სსრკ-ის სახელმწიფო პრემიის ლაურეატები კატეგორია:მოსკოვში გარდაცვლილები
Lasioglossum europense
Lasioglossum europense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1950 წელს.
სქოლიო
europense
სმაუგი
სმაუგი (Smaug) — პერსონაჟი ჯ.რ.რ. ტოლკინის ლეგენდარიუმში. იგი არის დრაკონი და რომანის „ჰობიტი“ ერთ-ერთი მთავარი პერსონაჟი, რომელმაც სამეფო ერებორი დაიპყრო და ჯუჯები გამოაძევა.
ჯადოსანი განდალფი ფიქრობდა, რომ თუ სმაუგი ომის დროს საურონს დაუჭერდა მხარს, ეს დიდძალი ზარალის მიზეზი იქნებოდა, ამიტომ გადაწყვიტა მისი განადგურება. იგი შეხვდა თორინ მუხისფარს, რომელსაც შესთავაზა დახმარება ჯუჯების განძის დაბრუნებაში. თორინი თორმეტ ჯუჯასთან და ერთ ჰობიტთან ერთად შეუდგა მოგზაურობას, რომელიც დაწვრილებით აღწერილია „ჰობიტში“.
სმაუგი ცხოვრობდა მარტოსულ მთაში, სადაც აგრეთვე ინახებოდა ჯუჯებისგან წართმეული განძი. მას შემდეგ, რაც ჯუჯებმა მარტოსულ მთას მიაღწიეს, ბილბომ შეძლო, მოეპარა ერთი თასი და დრაკონს გასაუბრებოდა. სმაუგი გაბრაზდა და ქალაქ ველზე თავდასხმა გადაწყვიტა, ვინაიდან თვლიდა, რომ ჯაშუში იქიდან მიუგზავნეს. მაცხოვრებლებმა დაინახეს დრაკონი და მზადება დაიწყეს. ამის მიუხედავად, მან დიდი ზარალი მიაყენა ქალაქს, თუმცა განგმირულ იქნა ბარდის, შემდგომში ველის მმართველის მიერ ისრით, რომელიც მოხვდა ჯავშნის დაუცველ ადგილს. ეს ადგილი თავდაპირველად ბილბომ შეამჩნია დრაკონთან ლაპარაკის დროს.
პიტერ ჯექსონის ფილმების სერიაში ჰობიტი სმაუგს განასახიერებს და ახმოვანებს მსახიობი ბენედიქტ კამბერბეჩი.
სქოლიო
კატეგორია:შუახმელეთის დრაკონები კატეგორია:ჰობიტი (პერსონაჟები)
Figuren in Tolkiens Welt Draker i Tolkiens verden
კარლ მარქსი
thumb|კარლ მარქსი სტუდენტობისას კარლ ჰაინრიხ მარქსი (Karl Heinrich Marx; დ. 5 მაისი, 1818, ტრირი — გ. 14 მარტი, 1883, ლონდონი) — გერმანელი ფილოსოფოსი, ეკონომისტი, ისტორიკოსი, პოლიტიკური თეორეტიკოსი, სოციოლოგი, კომუნისტი და რევოლუციონერი. კარლ მარქსი კაცობრიობის ისტორიაში ერთ-ერთი ყველაზე გავლენიანი მოაზროვნეა. მისმა იდეებმა დიდი გავლენა მოახდინეს ეკონომიკური და პოლიტიკური აზროვნების განვითარებაზე.
ბიოგრაფია
მარქსი დაიბადა გერმანიაში, საშუალო ფენის ოჯახში. 1830–1835 წლებში კარლ მარქსი სწავლობდა ტრირის ფრიდრიხ-ვილჰელმ-გიმნაზიაში. 17 წლის ასაკში იგი ჩაირიცხა ბონის უნივერსიტეტის იურიდიულ ფაკულტეტზე. ბონში იგი დაინიშნა ჯენი ფონ ვესტფალენზე – ტრირის საზოგადოების ცნობილი წევრის, ლუდვიგ ფონ ვესტიფალენის ქალიშვილზე. მარქსის მსოფლმხედველობის ჩამოყალიბებაზე დიდი გავლენა მოახდინეს მამამ, ტრირის გამოჩენილმა ადვოკატმა ჰაინრიხ მარქსმა (1777–1838) და ლუდვიგ ფონ ვესტიფალენმა. სტუდენტობის წლებში მან ღრმად შეისწავლა ჰეგელის ფილოსოფია, გახდა ახალგაზრდა მემარცხენე ჰეგელიანელთა წრის წევრი და მტკიცედ დაუკავშირდა „თანამედროვე მსოფლიო ფილოსოფიას“. 1841 წლის აპრილში იენის უნივერსიტეტმა მარქსს ნაშრომისათვის „განსხვავება დემოკრიტესა და ეპიკურეს ნატურფილოსოფიას შორის“ მიანიჭა ფილოსოფიის დოქტორის ხარისხი. ამ დროს მარქსი ჯერ კიდევ ჰეგელიანელი იდეალისტი იყო, მაგრამ ცდილობდა ჰეგელის წინააღმდეგობრივი ფილოსოფიიდან გაეკეთებინა ათეისტური და რევოლუციური დასკვნები. დისერტაციაში მკაფიოდ ჩანს ავტორის რევოლუციურ-დემოკრატიული თვალთახედვა როგორც ფილოსოფიაში, ისე პოლიტიკაში.
უნივერსიტეტის დამთავრების შემდეგ მარქსი ფიქრობდა სამეცნიერო მუშაობის დაწყებას, მაგრამ პრუსიის მთავრობის რეაქციულმა პოლიტიკამ აიძულა იგი უარი ეთქვა ამ განზრახვაზე და ჟურნალისტიკას მიჰყო ხელი. 1842 წლის ოქტომბერში იგი გახდა გავლენიანი ლიბერალური „რაინის გაზეთის“ რედაქტორი, რომელსაც ინდუსტრიალისტები მფარველობდნენ. მარქსის სტატიების გამო, რომლებიც მეტწილად ეკონომიკური ხასიათის იყო, პრუსიის მთავრობამ გაზეთი აკრძალა. მარქსი საფრანგეთში გადავიდა. 1848 წელს, პარიზში ჩასვლისთანავე, მარქსი გერმანელ ემიგრანტ მუშათა ორგანიზებულ ჯგუფებსა და ფრანგ სოციალისტთა სხვადასხვა ჯგუფებს დაუკავშირდა. მან გამოსცა „გერმანულ-ფრანგული წელიწდეული“, რომელსაც უნდა დაეკავშირებინა ფრანგი სოციალისტები და გერმანელი რადიკალი ჰეგელიანისტები. გამოცემამ დიდხანს ვერ იარსება. პარიზში ყოფნის პირველსავე თვეებში მარქსი კომუნისტი გახდა და თავისი შეხედულებები გადმოსცა სერიულ ნამუშევრებში, რომლებიც ეკონომიკური და ფილოსოფიური ხელნაწერების სახელწოდებითაა ცნობილი (1844). ხელნაწერებში მარქსმა, ლუდვიგ ფოიერბახის ფილოსოფიის გავლენით, ჩამოაყალიბა კომუნიზმის ჰუმანისტური კონცეფცია.
ლონდონში ყოფნისას მარქსი ოპტიმისტურად იყო განწყობილი ევროპაში მოსალოდნელი რევოლუციის მიმართ. იგი კვლავ შეუერთდა კომუნისტურ კავშირს და 1848 წლის საფრანგეთის რევოლუციისა და მისი შედეგების შესახებ დაწერა ორი დიდი ზომის პამფლეტი — „კლასობრივი ბრძოლა საფრანგეთში“ და „ლუი ბონაპარტის 18 ბრიუმერი“. იგი მალე დარწმუნდა, რომ ახალი რევოლუციის დაწყება მხოლოდ ახალი კრიზისის შედეგად იყო შესაძლებელი და შეუდგა პოლიტიკური ეკონომიკის შესწავლას, ამ კრიზისის მიზეზებისა და გარემოებების დასადგენად.
1857 წელს მან გიგანტური ზომის, 800-გვერდიანი ხელნაწერი მოამზადა კაპიტალის, მიწის საკუთრების, დაქირავებული შრომის, სახელმწიფოს, საგარეო ვაჭრობისა და მსოფლიო ბაზრის შესახებ. „პოლიტიკური ეკონომიის კრიტიკის საფუძვლები“ 1939 წელს გამოქვეყნდა. 1860-იანი წლების დასაწყისში მარქსმა თავი დაანება სამუშაოს, რათა დაეწერა თეორია ზედმეტი ღირებულების შესახებ, რომელშიც განხილული იყო პოლიტიკური ეკონომიკის თეორეტიკოსები, განსაკუთრებით დევიდ რიკარდოსა და ადამ სმითის ნაშრომები. მხოლოდ 1867 წელს მოახერხა მარქსმა გამოეცა „კაპიტალის“ პირველი ტომი, რომელშიც მოცემული იყო კაპიტალისტური წარმოების წესის ანალიზი. მეორე და მესამე ტომზე მუშაობა 1860-იან წლებში დასრულდა, თუმცა მარქსი სიცოცხლის ბოლომდე მუშაობდა ამ ხელნაწერებზე და ისინი გამოაქვეყნა ენგელსმა მარქსის სიკვდილის შემდეგ.
მარქსი გარდაიცვალა 1883 წლის 14 მარტს. დაკრძალულია ლონდონში, ჰაიგეიტის სასაფლაოზე.
შეხედულებები
მარქსის იდეოლოგიისთვის საკვანძო ცნებებია შრომა, გაუცხოება, ისტორიის მატერიალისტური გაგება, ეკონომიკური დეტერმინიზმი, საზოგადოებრივი ყოფიერება და ცნობიერება, წარმოების წესი, საწარმოო ძალები და საწარმოო ურთიერთობანი, ბაზისი და ზედნაშენი, საზოგადოებრივი ფორმაციები, სოციალური რევოლუცია, კლასები და კლასობრივი ბრძოლა.
მარქსის „გერმანული იდეოლოგიის“ ძირითადი დებულება იყო ის, რომ „ადამიანთა ბუნება დამოკიდებულია მატერიალურ მდგომარეობაზე, რაც განსაზღვრავს მათ წარმოებას“. მარქსმა შეისწავლა წარმოების სხვადასხვა წესის ისტორია და იწინასწარმეტყველა, რომ იმჟამინდელ ინდუსტრიულ კაპიტალიზმს კომუნიზმი შეცვლიდა. „კაპიტალში“ მარქსმა შეიმუშავა ღირებულების შრომითი თეორიის საკუთარი ვერსია და კონცეფცია ზედმეტი ღირებულებისა და ექსპლუატაციის შესახებ.
მარქსმა შეაჯამა თავისი მიდგომა კომუნისტური პარტიის მანიფესტის პირველ თავში, რომელიც 1848 წელს გამოქვეყნდა:
„კომუნისტური პარტიის მანიფესტის“ პირველ მონაკვეთში მარქსი განმარტავს ფეოდალიზმს, კაპიტალიზმს და შინაგანი სოციალური დაპირისპირების როლს ისტორიულ პროცესში. მარქსი ამტკიცებდა სოციალურ ეკონომიური ცვლილების სისტემურ გაგებას. ის ამტკიცებდა რომ კაპიტალიზმის შინაგანი სტრუქტურული დაპირისპირება გარდაუვალს გახდის მისივე დასასრულს და გზას გაუხსნის სოციალიზმს. მარქსი ამტკიცებდა, რომ კაპიტალიზმი, ისევე როგორც წინამორბედი სოციალურ-ეკონომიკური სისტემები, გარდაუვალად წარმოშობს შინაგან დაპირისპირებას რაც მიიყვანს მას თავისსავე დესტრუქციასთან. მარქსი ამტკიცებდა, რომ საზოგადოებრივ ეკონომიური ცვლილება მოხდებოდა ორგანიზებული რევოლუციური აქციით. ის ამტკიცებდა, რომ კაპიტალიზმს დაასრულებს ინტერნაციონალური მუშათა კლასის ორგანიზებული აქცია. მას სჯეროდა რომ სოციალიზმი ჩაანაცვლებდა კაპიტალიზმს და კაცობრიობას მიიყვანს უკლასო საზოგადოებამდე. ეს მიიღწევა მხოლოდ გარდამავალი პერიოდის შემდეგ რომელსაც ეწოდება პროლეტარიატის დიქტატურა.
სქოლიო
კატეგორია:კარლ მარქსი კატეგორია:სოციალიზმი კატეგორია:მარქსიზმი კატეგორია:მარქსისტული თეორია კატეგორია:ფილოსოფიური ანთროპოლოგია კატეგორია:საზოგადოებრივი კლასები კატეგორია:მარქსისტი მწერლები კატეგორია:ფილტვების დაავადებებით გარდაცვლილები კატეგორია:ბერლინის ჰუმბოლდტის უნივერსიტეტის კურსდამთავრებულები კატეგორია:ბონის უნივერსიტეტის კურსდამთავრებულები კატეგორია:იენის უნივერსიტეტის კურსდამთავრებულები კატეგორია:XIX საუკუნის ფილოსოფოსები კატეგორია:XIX საუკუნის გერმანელი ისტორიკოსები კატეგორია:XIX საუკუნის გერმანელი ფილოსოფოსები კატეგორია:ათეისტი ფილოსოფოსები კატეგორია:ებრაელი ათეისტები კატეგორია:მამაკაცი ჟურნალისტები კატეგორია:განათლების ფილოსოფოსები კატეგორია:ისტორიის ფილოსოფოსები კატეგორია:კონტინენტური ფილოსოფოსები კატეგორია:კულტურის ფილოსოფოსები კატეგორია:მეცნიერების ფილოსოფოსები კატეგორია:პოლიტიკური ფილოსოფოსები კატეგორია:რელიგიის ფილოსოფოსები კატეგორია:სამართლის ფილოსოფოსები კატეგორია:სოციალური ფილოსოფოსები კატეგორია:ტექნოლოგიის ფილოსოფოსები კატეგორია:გერმანელი ფილოსოფოსები კატეგორია:გერმანელი ეკონომისტები კატეგორია:გერმანელი ისტორიკოსები კატეგორია:გერმანელი პოლიტოლოგები კატეგორია:გერმანელი სოციოლოგები კატეგორია:გერმანელი სოციალისტები კატეგორია:გერმანელი ჟურნალისტები კატეგორია:გერმანელი პოლიტიკოსები კატეგორია:გერმანელი კომუნისტები კატეგორია:გერმანელი მამაკაცი არამხატვრული მწერლები კატეგორია:ეპისტემოლოგები კატეგორია:კულტურის კრიტიკოსები კატეგორია:სოციალური კრიტიკოსები კატეგორია:მატერიალისტები კატეგორია:მეტაფიზიკოსები კატეგორია:კომუნისტები კატეგორია:მარქსისტები კატეგორია:ონტოლოგები კატეგორია:რევოლუციონერები კატეგორია:რელიგიის კრიტიკოსები კატეგორია:სოციალისტები კატეგორია:კომუნისტი მწერლები კატეგორია:ბრიტანელი პოლიტიკოსები კატეგორია:ბრიტანელი ეკონომისტები კატეგორია:ბრიტანელი ფილოსოფოსები კატეგორია:ინგლისელი ფილოსოფოსები კატეგორია:ბრიტანელი კომუნისტები კატეგორია:ანტიკონსუმერისტები
თოუმიში
თოუმიში, ტუმუში — მდინარე საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში. სათავე აქვს კოდორის ქედის სამხრეთ მთისწინეთში, ზღვის დონიდან 380 მ-ზე და ერთვის შავ ზღვას სოფელ ნაოჩთან. სიგრძე 25 კმ, აუზის ფართობი 62 კმ². საზრდოობს წვიმის, თოვლის და მიწისქვეშა წყლით. წყალდიდობა იცის გაზაფხულსა და ზამთარში, წყალმცირობა — აგვისტო-სექტემბერში. საშუალო ხარჯი შესართავთან 1,64 მ³/წმ.
პატარა თხინალა
პატარა თხინალა — ნასოფლარი საქართველოში, შიდა ქართლის მხარის ხაშურის მუნიციპალიტეტში (ხცისის თემი). თრიალეთის ქედის ჩრდილოეთ კალთაზე. ზღვის დონიდან 1080 მეტრი. ხაშურიდან 13 კილომეტრი. 2006 წლის 1 იანვრის მონაცემებით სოფელში ცხოვრობს 2 კომლი, სულ 2 ადამიანი.
ისტორია
1886 წლის აღწერით, პატარა თხინალაში 16 კომლი (61 კაცი და 59 ქალი, სულ 120 კაცი). ეროვნული შემადგენლობის თვალსაზრისით მოსახლეობა მთლიანად ოსურია. პატარა თხინალა, როგორც სოფელი, მოიშალა XX საუკუნის 90-იანი წლების დასაწყისში.
სქოლიო
კატეგორია:ხაშურის მუნიციპალიტეტის ნასოფლარები
ზემო ქვალონი
ზემო ქვალონი — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, თემის ცენტრი (სოფლები: საალანიო-საფაჩულიო, სახოჭოლავო). მდებარეობს ოდიშის დაბლობზე. ზღვის დონიდან 16 მეტრზე. ხობიდან დაშორებულია 7 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 145 ადამიანი.
სქოლიო
კატეგორია:ხობის მუნიციპალიტეტის სოფლები
კახაბრის ვაკე
კახაბრის ვაკე — დაბლობი აჭარაში, ქალაქ ბათუმის ცენტრალურ ნაწილსა და მდინარე ჭოროხს შორის, ზღვის დონიდან 22 მ-მდე. კახაბრის ვაკე ჭოროხის ძველი დელტის ნაწილია. აგებულია მეოთხეული კენჭნარითა და ქვიშებით. სიგრძე 8 კმ, სიგანე 5 კმ. ვაკის უმეტეს ნაწილზე კულტურული ლანდშაფტია.
ეტიმოლოგია
ადგილი ატარებს XV საუკუნის II ნახევარში მოღვაწე გურიის მთავარის — კახაბერ გურიელის სახელს.
ლიტერატურა
კატეგორია:საქართველოს ვაკეები კატეგორია:ბათუმის უბნები
ევროვიზიის სიმღერის კონკურსი 2011
ევროვიზია 2011 ან ევროვიზიის სიმღერის კონკურსი 2011 — ევროვიზიის სიმღერის 56-ე საიუბილეო კონკურსი, რომელიც დიუსელდორფში (გერმანია) გაიმართა. ლენა მაიერ-ლანდრუტის გამარჯვებით გერმანიამ კონკურსის ჩატარების უფლება მიიღო.
საქართველოში კონკურსის მაუწყებელი პირდაპირ ეთერში იყო პირველი არხი.
ფორმატი
2011 წელს ფინალში 25 ქვეყანამ იასპარეზა („დიდი ხუთეულის“ ქვეყნები და თითო ნახევარფინალიდან ათ-ათი მონაწილე).
წილისყრა
2011 წლის 17 იანვარს დიუსელდორფში ჩატარდა წილისყრა, თუ როგორ გადანაწილდნენ ქვეყნები ნახერფინალებში. ისრაელმა მონაწილეობა მიიღო მეორე ნახევარფინალში, რადგანაც ქვეყანა ხსენების დღეს აღნიშნავდა.
მსოფლიოს III გუნდური ჩემპიონატი ჭადრაკში ვაჟთა შორის
24 ოქტომბერი - 3 ნოემბერი 1993 ლუცერნი, შვეიცარია.
სსრ კავშირის დაშლამ რამდენიმე ძლიერი გუნდი წარმოშვა და ბრძოლაც უფრო დაძბული გამოდგა. თავიდან რუსები დაწინაურდნენ, მაგრამ მესამე ტურში ისინი მოულოდნელად დამარცხდნენ ისლანდიელებთან. წინ ამერიკელები გავიდნენ, რომლებმაც ტურნირის ბოლომდე შეინარჩუნეს ლიდერობა და მსოფლიოს ჩემპიონებიც გახდნენ. ბოლო ტურში დიდი ანგარიშით გამარჯვებამ მეორე ადგილი უკრაინელებს მოუტანა, რუსები მხოლოდ მესამე ადგილით დაკმაყოფილდნენ.
ტექნიკური შედეგები
! style="background: #ddffdd;"|ა ! s! style="background: #ddffdd;"|გუნდები ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|5 ! s! style="background: #ddffdd;"|6 ! s! style="background: #ddffdd;"|7 ! s! style="background: #ddffdd;"|8 ! s! style="background: #ddffdd;"|9 ! s! style="background: #ddffdd;"|10 ! s! style="background: #ddffdd;"|ქ
პრიზიორთა შემადგენლობა და შედეგები
🇺🇸
გატა კამსკი 2,5 (+1=3-1), ალექსანდრე ერმოლინსკი 3,5 (+1=5-9), ბორის გულკო 3,5 (+1=5-0), გრიგორი კაიდანოვი 4 (+2=4-1), ჯოელ ბენჟამინი 5 (+4=2-0), ლარი კრისტიანსენი 4 (+3=2-1).
🇺🇦
ვასილი ივანჩუკი 6 (+4=4-0), ვლადიმირ მალანიუკი 4,5 (+2=5-0), ოლეგ რომანიშინი 4 (+2=4-1), ვლადიმერ ტუკმაკოვი 2,5 (+1=3-1), ვიაჩესლავ ეინგორნი 3 (+1=4-1), არტურ ფროლოვი 1 (+0=2-1).
🇷🇺
ვლადიმერ კრამნიკი 3 (+1=4-2), ალექსანდრე ხალიფმანი 3,5 (+0=7-0), ევგენი ბარეევი 4 (+2=4-0), სერგეი დოლმატოვი 4 (+2=4-0), ალექსეი დრეევი 5 (+4=2-0), ალექსეი ვიჟმანავინი 1 (+0=2-2).
საუკეთესო შედეგები დაფების მიხედვით
! style="background: #ddffdd;"|პირველი დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
Spergo
Spergo — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
მსოფლიოს III გუნდური ჩემპიონატი ჭადრაკში ვაჟთა შორის
საუკეთესო შედეგები დაფების მიხედვით
! style="background: #ddffdd;"|მეორე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მესამე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|პირველი სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
03
დურანგო (ქალაქი)
დურანგო (Victoria de Durango) — ქალაქი  ცენტრალურ მექსიკაში. დურანგოს შტატის ადმინისტრაციული ცენტრი. მოსახლეობა 463830 ადამიანი (2005).
იხილეთ აგრეთვე
კატეგორია:მექსიკის ქალაქები
სან-ჟოზე-დი-უბა
სან-ჟოზე-დი-უბა (São José de Ubá) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 95 მეტრზე. მიეკუთვნება რიო-დე-ჟანეიროს შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-ანტონიუ-დი-პადუის შემადგენლობაში.
2010 წლის მონაცემებით, მოსახლეობა 7 003 ადამიანს შეადგენდა, მოსახლეობის სიმჭიდროვე 27.98 კმ²-ზე. ფართობი 250 280 კმ²-ია.
რესურსები ინტერნეტში
კატეგორია:რიო-დე-ჟანეიროს შტატის მუნიციპალიტეტები
ახალგორის განძი
მინი|სასაფეთქლეები ახალგორის განძიდან (ს. ჯანაშიას სახ. საქართველოს ეროვნული მუზეუმი, თბილისი) ახალგორის განძი — ადრინდელი ანტიკური ხანის არქეოლოგიური ძეგლი. აღმოჩნდა 1908 წელს ქსნის ხეობაში, სოფ. საძეგურთან (ახლანდელი ახალგორის მუნიციპალიტეტი). ნივთები შეაგროვა და ყოფილ კავკასიის მუზეუმისათვის შეიძინა ე. თაყაიშვილმა. ინახება აკადემიკოს ს. ჯანაშიას სახელობის საქართველოს სახელმწიფო მუზეუმში.
ახალგორის განძში შემავალი ნივთები არის წარჩინებული ქალის მდიდრული სამარხეული მასალა (ცხენის აღკაზმულობის ნაწილები, ლითონის, ძვლის, მინისებრი პასტისა და ქვის სამკაული, ჭურჭელი, სარიტუალო ნივთები და სხვა). ნივთების დიდი ნაწილი ადგილობრივი ნაწარმია და მოწმობს მხატვრული ხელოსნობის განვითარების მაღალ დონეს ძვ. წ. I ათასწლეულის შუახანებში. განძის ოქროს სამკაული (სასაფეთქლე საკიდები, საყურეები, გომბეშოების გამოსახულებიანი ყელსაბამი, რკალგახსნილი ბეჭდები, რომელთა ფარაკებზე ფანტასტიკური ცხოველებია გამოსახული) ადრინდელი ანტიკური ხანის ქართული ოქრომჭედლობის ბრწყინვალე ნიმუშია. ვერცხლის ნივთებიდან აღსანიშნავია იმდროინდელ კულტურის სამყაროში გავრცელებული ომფალოსიანი ფიალები. ცხენის აღკაზმულობიდან - რახტის შესამკობი ოქროსა და ვერცხლის სხვადასხვანაირი ფირფიტები, ბრინჯაოს რგოლები და ლაგმები. ახალგორული ტიპის ლაგმები ჯერჯერობით მხოლოდ საქართველოშია აღმოჩენილი.
ახალგორის განძის ოქროს ნივთებს აქემენიდური კულტურის გავლენის კვალი ემჩნევა. ბრინჯაოს ნივთებს ეს გავლენა არ ატყვია. განძი ძვ. წ. V-IV საუკუნეებით თარიღდება და მიუთითებს საქართველოს მოსახლეობის მკვეთრ ეკონომიკურ და სოციალურ დიფერენციაციაზე ძვ. წ. I ათასწლეულის შუახანებში.
ლიტერატურა
კატეგორია:ახალგორის მუნიციპალიტეტის არქეოლოგიური ძეგლები
ავსტრიის დამოუკიდებლობის დეკლარაცია
right|thumb|300px|[[ავსტრიის საოკუპაციო ზონები, 1945—1955]] thumb|right|300px|[[ვენა|ვენის საოკუპაციო სექტორები, 1945—1955]]
ავსტრიის სახელმწიფო ხელშეკრულება (Österreichischer Staatsvertrag) ან დეკლარაცია ავსტრიის დამოუკიდებლობაზე, რომლითაც ავსტრია სუვერენულ სახელმწიფოდ გამოცხადდა. მას ხელი მოეწერა 1955 წლის 15 მაისს ვენაში, ბელვედერის სასახლეში, მოკავშირეთა საოკუპაციო ჯარებსა (საფრანგეთი, დიდი ბრიტანეთი, შტატები და საბჭოთა სოციალისტური რესპუბლიკების კავშირი) და ავსტრიის მთავრობას შორის. ოფიციალურად ძალაში შევიდა 1955 წლის 15 მაისს.
ხელშეკრულების სრული სახელია — „სახელმწიფო ხელშეკრულება დამოუკიდებლობის აღდგენისა და დემოკრატიული ავსტრიის შესახებ, ხელმოწერილი ვენაში 1955 წლის 15 მაისს“ (Staatsvertrag betreffend die Wiederherstellung eines unabhängigen und demokratischen Österreich, unterzeichnet in Wien am 15. Mai).
საერთო მდგომარეობა და სტრუქტურა
ხელშეკრულებამ აღადგინა თავისუფალი, სუვერენული და დემოკრატიული ავსტრია.
ხელშეკრულებას ხელი მოეწერა მოკავშირეთაგან: საგარეო საქმეთა მინისტრები: ვიაჩესლავ მოლოტოვი (საბჭოთა სოციალისტური რესპუბლიკების კავშირი), ჯონ ფოსტერ დალესი (ამერიკის შეერთებული შტატები), ჰაროლდ მაკმილანი (დიდი ბრიტანეთი), ანტუან პინე (საფრანგეთი) და ავსტრიიდან ავსტრიის საგარეო საქმეთა მინისტრ ლეოპოლდ ფიგლისგან და ასევე საოკუპაციო ძალების ოთხი უმაღლესი კომისარისგან : ივან ილიჩევის (საბჭოთა სოციალისტური რესპუბლიკების კავშირი), ჯეფრი არნლოდ უოლინგერის (დიდი ბრიტანეთი), ლეველინ ტომპსონისა (ამერიკის შეერთებული შტატები) და როჟე ლაპუეტისგან (საფრანგეთი).
ხელშეკრულების სხვა მდგომარეობები
აგრეთვე ხელშეკრულებით დარეგულირდა უმცირესობათა უფლებები — სლოვენიელებისა და ხორვატთა. ანშლუსი (პოლიტიკური კავშირი) ახალ გერმანიასთან, როგორც ეს იყო 1938 წელს, აიკრძალა. ნაცისტური და ფაშისტური ორგანიზაციებიც აიკრძალა.
ამის გარდა ავსტრია ხელშეკრულების ხელმოწერის შემდეგ აცხადებდა მუდმივ ნეიტრალიტეტს. სსრკ-ს გაუჩნდა იმედი, რომ საბჭოთა ჯარების გამოსვლის შემდეგ ნეიტრალიტეტის შესახებ განცხადება ნიშნავდა ავსტრიის არშესვლას ნატოში. ტექსტის ორიგინალში არაფერი იყო ნახსენები ავსტრიის ნეიტრალიტეტზე, მაგრამ მოგვიანებით ავსტრიის პარლამენტმა მიიღო გადაწყვეტილება ამის ხელშეკრულებაში ჩართვაზე.
შედეგი
მიღწეული შეთანხმების შედეგად მოკავშირეებმა 1955 წლის 25 ოქტომბერს დატოვეს ავსტრიის ტერიტორია. 1965 წლამდე 26 ოქტომბერი აღინიშნებოდა, როგორც ეროვნული დღესასწაული (ეწოდებოდა დროშის დღე). შეცდომით ითვლებოდა, რომ დღესასწაული იყო მოკავშირეთა ჯარების გასვლის აღსანიშნავად, მაგრამ სინამდვილეში აღინიშნებოდა ავსტრიის დეკლარაცია ნეიტრალიტეტის შესახებ, რომელიც მიღებულ იქნა 1955 წლის 26 ოქტომბერს.
რესურსები ინტერნეტში
კატეგორია:1955 წელი კანონმდებლობაში ხელშეკრულება დამოუკიდებლობის შესახებ კატეგორია:ავსტრიის საერთაშორისო ხელშეკრულებები კატეგორია:დიდი ბრიტანეთის საერთაშორისო ხელშეკრულებები კატეგორია:სსრკ-ს საერთაშორისო ხელშეკრულებები კატეგორია:აშშ-ს საერთაშორისო ხელშეკრულებები კატეგორია:საფრანგეთის საერთაშორისო ხელშეკრულებები კატეგორია:1955 წელი ავსტრიაში კატეგორია:დეკლარაციები
აზიის ჩემპიონატი ბალახის ჰოკეიში ვაჟთა შორის
ტარდება 1982 წლიდან. ატარებს აზიის ბალახის ჰოკეის ფედერაცია. ბოლო ხანებამდე ტარდებოდა არეული ციკლით. 2007 წლიდან ტარდება ორ წელიწადში ერთხელ.
რესურსები ინტერნეტში
კატეგორია:ბალახის ჰოკეი კატეგორია:საერთაშორისო ტურნირები ბალახის ჰოკეიში
კანგას-დელ-ნარსეა
კანგას-დელ-ნარსეა  — ქალაქი და მუნიციპალიტეტი ესპანეთში, შედის ასტურიის პროვინციის ნარსეის კომარკის შემადგენლობაში. ფართობი — 823,57 კმ². მოსახლეობა — 14445 კაცი (2010 წ.).
სქოლიო
კატეგორია:ასტურიის მუნიციპალიტეტები კატეგორია:ასტურიის ქალაქები
Lasioglossum euryale
Lasioglossum euryale — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1982 წელს.
ნოვოდმიტრივკა (ბერისლავის რაიონი)
რესურსები ინტერნეტში
კატეგორია:ბერისლავის რაიონის სოფლები
ლუჯაინ ალ-ჰაზლული
ლუჯაინ ალ-ჰაზლული, არაბ. لجين الهذلول (დ.1989 წ.) - საუდის არაბეთის საზოგადო მოღვაწე, ადამიანის უფლებების დამცველი.
მისი სახელი ცნობილი გახდა სამოქალაქო აქციების ჩატარებით, რომელიც მიმართული იყო საუდიის პატრიარქალური წესებით გამოწვეული შეზღუდვების წინააღმდეგ. ამ კამპანიის წარმოებისათვის იგი რამდენიმე წლით პატიმრობაში იმყოფებოდა.
ადრეული პერიოდი
ლუჯაინ ალ-ჰაზლული დაიბადა 1989 წელს საუდის არაბეთის დასავლეთ ნაწილში მდებარე ქალაქ ჯიდაში. მოგვიანებით ოჯახი დედაქალაქ ერ-რიადში გადავიდა, ხოლო გოგონამ განათლება კანადაში მდებარე ბრიტანეთის კოლუმბიის პრესტიჟულ უნივერსიტეტში მიიღო.
2013 წელს ის მამის ავტომანქანის საჭესთან დაჯდა და იმგზავრა, რაც ვიდეოთი გადაიღო და სოციალური ქსელებით გაავრცელა. ამ დროს საუდის არაბეთი მსოფლიოს ბოლო ქვეყანად რჩებოდა, სადაც ქალის მიერ მანქანის მართვის აკრძალვა ძალაში იყო. 2014 წლის ნოემბერში ის შეეცადა საამიროებში რეგისტრირებული ავტომანქანით სამშობლოში შესვლას, თუმცა საზღვარზე პოლიციამ დააკავა. იგი საპატიმროში 73 დღის განმავლობაში იმყოფებოდა. ამ აქციამ სათავე დაუდო ქვეყანაში ქალთა უფლებების საკითხის განხილვას და უბიძგა სხვა ადამიანებს მასში მონაწილეობისკენ.
საზოგადოებრივი ატმოსფერო
ამ პერიოდისთვის ქვეყანაში არაერთი შეზღუდვა მოქმედებდა. კინოთეატრები არ არსებობდა, სპორტულ სტადიონებზე და საკონცერტო დარბაზებში ქალები არ დაიშვებოდნენ, სამეწარმეო ფირმის გახსნა, პასპორტის აღება, ქორწინების ან განქორწინების რეგისტრაცია თუ უცხოეთში მოგზაურობა ახლობელი მამაკაცის თანხლების გარეშე აკრძალული იყო. ამ სისტემას ვილაია (ولاية‎) ეწოდება, რომელიც შინაარსობრივად გუშაგის (ولي‎) როლის შესრულებას გულისხმობს და მოწოდებულია ღრმად კონსერვატიულ საზოგადოებაში ზნეობრივი თვალსაზრისით ქალთა დასაცავად.
2010-იანი წლების შუახანს სასახლის კარზე ახალგაზრდა პრინცი მუჰამედ ბინ სალმანი დაწინაურდა, რომელიც მოგვიანებით ტახტის მემკვიდრე და სამეფოს ფაქტიური მმართველი გახდა. მან გამოაცხადა საზოგადოების ტრანსფორმაციის კურსის დაწყება, თუმცა საგარეო პოლიტიკის და ადამიანის უფლებების დაცვის საკითხებში ის კრიტიკის ხშირი ობიექტი გახდა. რეფორმატორის იმიჯის მიუხედავად, პრინცის მმართველობის ხუთწლიან პერიოდში 800 ადამიანი იქნა სიკვდილით დასჯილი, ამასთან, სასჯელის ყველაზე გავრცელებულ ფორმად გამოყენებული იყო თავის მოკვეთა.
2015 წელს გამოცხადდა, რომ მუნიციპალურ არჩევნებზე ქალებს მიეცემოდათ საკუთარი კანდიდატურის დასახელების უფლება, მაგრამ როდესაც ლუჯაილ ალ-ჰაზლულმა სცადა ამ უფლებით სარგებლობა, მან რეგისტრაციაზე უარი მიიღო.
დაპატიმრება
მომდევნო წლის შემოდგომაზე მან 14 ათასი ადამიანის ხელმოწერა შეაგროვა "ვილაიას" გაუქმების პეტიციისთვის, რომელიც მეფე სალმანს წარედგინა. ამ ნაბიჯს შედეგი არ მოჰყოლია, თუმცა 2018 წლის ივნისში ქალებს მართვის უფლება მიეცათ. ამ დროს ალ-ჰაზლული და მისი თანამებრძოლები უკვე საპატიმროში იმყოფებოდნენ. ისინი მარტში იქნენ დაკავებული. პროკურატურის განმარტებით, საქმე მათ წინააღმდეგ აღძრული იყო სახელმწიფო უსაფრთხოების ხელყოფის მუხლით, კერძოდ, გუშაგის ინსტიტუტის წინააღმდეგ საქმიანობის და უცხოელ ჟურნალისტებთან და დიპლომატებთან კონტაქტის გამო. მალე საქმე გადაეცა 2008 წელს შექმნილ სპეციალურ სასამართლოს, რომლის დაქვემდებარებაში შედიოდა ტერორიზმთან და ეროვნული უშიშროების საკითხებთან დაკავშირებული სხვა სისხლის სამართლის საქმეები. სასამართლოს უნდა გაესამართლებინა მძიმე ძალადობრივი დანაშაულისთვის დაკავებული პირები, თუმცა მის იურისდიქციის ქვეშ აღმოჩნდნენ, აგრეთვე, პოლიტიკური დისიდენტები, რელიგიური უმცირესობების წარმომადგენლები და უფლებადამცველები. საერთაშორისო ორგანიზაციამ "საერთაშორისო ამნისტიამ"" ეს ორგანო განსხვავებული აზრის ჩამხშობ ინსტრუმენტად დაახასიათა.
განაჩენის მოლოდინში
საპატიმროში ყოფნის პერიოდში აქტივისტი სხვადასხვა ფორმით ძალადობის ობიექტი გახდა. მის მიმართ ხდებოდა ელექტროშოკის გამოყენება, ჭერიდან თოკზე ჩამოკიდება, ცემა, მოკვლით და გაუპატიურებით დამუქრება. თანდათან საერთაშორისო ასპარეზზე გაიშალა კამპანია საუდიელ აქტივისტთა გათავისუფლების მოთხოვნით. ჯოზეფ ბაიდენმა წინასაარჩევნო კამპანიის დროს საუდის არაბეთს განდეგილი სახელმწიფო უწოდა და პირობა დადო, რომ ყურადღებას მიაქცევდა ამ ქვეყანაში ადამიანთა უფლებების მდგომარეობას.
2020 წლის სექტემბერში დასავლეთის სამყაროს 29 ქვეყანამ ერ-რიადს მოუწოდა აქტივისტების გათავისუფლებისკენ. მსგავსი განცხადება გააკეთა ასევე ევროპარლამენტმა. ოქტომბერში პატიმარმა შიმშილობის აქცია დაიწყო ოჯახის წევრებთან კომუნიკაციის შეზღუდვის გამო. ცალკე საინფორმაციო კამპანიას კანადაში მცხოვრები მისი ძმა და ბელგიაში მყოფი მისი და წარმართავდნენ. კონგრესის რვა წევრმა ალ-ჰაზლული წარადგინა მშვიდობის დარგში ნობელის პრემიის კანდიდატად. ქალთა უფლებების დამცველი ორგანიზაციები, მათ შორის გაერო-ს ქალთა დისკრიმინაციის წინააღმდეგ საქმეთა კომიტეტი მოითხოვდა მის გათავისუფლებას.
სასჯელი
სამწლიანი პატიმრობის, წამების და ინდივიდუალურ საკანში ყოფნის შემდეგ ალ-ჰაზლულს 2020 წლის 28 დეკემბერს 5 წლით და რვა თვით პატიმრობა მიესაჯა, თუმცა სასჯელი ორი წლით და 10 თვით შეუმცირდა პრობაციის პირობით. ფართო ინტერპრეტაციის მქონე ტერორიზმის საწინააღმდეგო კანონმდებლობის საფუძველზე, იგი დამნაშავედ სცნეს ქვეყნის პოლიტიკური სისტემის წინააღმდეგ ძირგამომთხრელ საქმიანობაში.
პატიმრობაში ყოფნის პერიოდის გათვალისწინებით, იგი 2021 წლის თებერვალში გათავისუფდა, თუმცა მის წინააღმდეგ შენარჩუნდა გარკვეული შემზღუდავი ღონისძიებები, მათ შორის ხუთი წლის ვადით ქვეყნიდან გასვლის აკრძალვა.
სქოლიო
კატეგორია:ქალთა უფლებების დამცველი აქტივისტები კატეგორია:ქალთა უფლებები კატეგორია: დაბადებული 1989
რიბინსკის წყალსაცავი
რიბინსკის წყალსაცავი (Рыбинское водохранилище) — წყალსაცავი მდინარე ვოლგასა და მდინარე შექსნაზე, რუსეთის ვოლოგდის, ტვერისა და იაროსლავლის ოლქებში. შექმნილია რიბინსკის ჰიდროკვანძის კაშხლით. ზედაპირის ფართობი 4580 კმ², მოცულობა 25,5 კმ³. საშუალო სიღრმე 5,6 მ, მაქსიმალური სიღრმე 30 მ. სიგრძე ვოლგის კალაპოტის გასწვრივ 110 კმ, მოლოგის კალაპოტის გასწვრივ — 226 კმ, შექსნის კალაპოტის გასწვრივ — 328 კმ. მაქსიმალური სიგანე 60 კმ. წყალსაცავის დონე ცვალებადობს 4-5 მ-ის ფარგლებში. რიბინსკის წყალსაცავი ვოლგა-ბალტიის სანაოსნო გზის ნაწილია. მიმდინარეობს თევზჭერა. წყალსაცავის ნაპირებზეა ქალაქები: ჩერეპოვეცი, ვესიოგონსკი, უგლიჩი, პოშეხონიე, რიბინსკი.
რესურსები ინტერნეტში
კატეგორია:რუსეთის წყალსაცავები
ჰიკარუ სულუ
ჰიკარუ სულუ (Hikaru Sulu) — „ვარსკვლავური გზის“ პერსონაჟი. ვარსკვლავური გზა: ორიგინალური სერიალის და სრულმეტრაჟიანი ფილმების ერთ ერთი მთავარი გმირი.
ბიოგრაფია
ჰიკარუ სულუ დაიბადა 2237 წელს სან-ფრანცისკოში.
2255 წელს სულუ შევიდა ვარსკვლავური ფლოტის აკადემიაში, სადაც გატაცებული იყო ფარიკაობით და სამჯერ გახდა ჩემპიონი. აკადემია დაამთავრა 2259 წელს.
2265 წელს ლეიტენანტი სულუ დაინიშნა ხომალდზე ენტერპრაიზი, ასტრონომიული სექციის ხელმძღვანელად. 2266 წელს დაინიშნა მესაჭედ, ასევე ასრულებდა ტაქტიკური ოფიცრის მოვალეობას.
2266 წელს სულუ ეკიპაჟის სხვა წევრებთან ერთად აღმოჩნდა ვირუს ფსი 2000-ს ზემოქმედების ქვეშ. იმავე წელს იმოგზაურა წარსულში, როცა ენტერპრაიზი შემთხვევით შეეძახა შავ ხვრელს. ხომალდი დააფიქსირა ამერიკკის საჰაერი ძალებმა. კაპიტანი კირკი და სულუ დაეშვნენ მიწაზე რათა ამოეღოთ ენტერპრაიზის სურათები.
2267 წელს ენტერპრაისზე დაინიშნა ახალგაზრდა ენსინი პაველ ჩეხოვი, რომელმაც მიიღო ტაქტიკური ოფიცრის მოვალეობები. ისინი მალე დამეგობრდნენ.
სქოლიო
კატეგორია:ვარსკვლავური გზა კატეგორია:ვარსკვლავური გზის პერსონაჟები კატეგორია:გამოგონილი პერსონაჟები
Spergo aithorrhis
Spergo aithorrhis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
აფხაზეთის საბჭოების ყრილობები
აფხაზეთის საბჭოების ყრილობების ჩატარების თარიღები:
სქოლიო
0
სამირა ეფენდი
სამირა ეფენედი (Samirə Azər qızı Əfəndiyeva; დ. 17 აპრილი, 1991), ასევე ცნობილი როგროც „ეფენდი“ — აზერბაიჯანელი მომღერალი. 2021 წელს წარადგინა აზერბაიჯანი ევროვიზიის კონკურსზე, სიმღერით „Mata Hari“.
ადრელი კარიერა
ეფენდის განსაკუთრებული პოპულარობა სამშბოლო მოუტანა შემდეგ კონკურსებში მონაწილეობამ: „Yeni Ulduz“ (2009), „Böyük Səhnə]“ (2014) და „The Voice of Azerbaijan“ (2015-2016; დაიკავა მესამე ადგილი). 2017 წელს წარადგინა აზერბაიჯანი საერთაშორისო შეჯიბრზე „Silk Way Star“, რომელიც ალმათში, ყაზახეთში გაიმართა. ეფენდიმ კონკურსზე მესამე ადგილი დაიკავა. 2019 წელს ეფენდიმ წარადგინა კონკურსზე „ნურსულთნის ხმა“. ეს იყო ფესტივალი რომელიც 2019 წელს, ყაზახეთის დედაქალაქ ნურ-სულთანში გაიმართა..
2014 წელს მონაწილეობა მიიღო აზერბაიჯანის მონაწილის ევროვიზიის შესარჩევ კონკურსზე. ეფენდი კონკურსს მესამე ეტაპზე გამოეთიშა.. 2019 წელს კვლავ მონაწილეობდა ევროვზიის შესარჩევ კონკურსში სადაც ერთ-ერთ ფავორიტად მიიჩნედა. მიუხედავად ამისა დამარცდა ჩინგიზ მუსტაფაევთან, რომელიც შეირჩია აზერბაიჯანის წარმომადგენლად ევროვიზიაზე.
2020–დღემდე: ევროვიზია
2020 წლის 28 თებერვალს აზერბაიჯანულმა ტელევიზია „İctimai Television“-მ დაანონსა რომ სამირა წარადგენა აზერბაიჯანს როტერდამში, 2020 წლის ევროვიზიის კონკურსზე, სიმღერით „Cleopatra“. 2020 წლის 18 მარტს ღონისძიება ჩაიშალა COVID-19 პანდემიის გამო. 2020 წლის 20 მარტს ეფენდიმ საკუთარ Instagram-ის ანგარიშზე გამოაცხადა რომ იგი აზერბაიჯანს 2021 წლის ევროვიზიის კონკურსზე წარადგენდა. 2021 წლის 15 მარტს შედგა სიმღერის „Mata Hari“ პრემიერა. მან შეასრულა სიმღერა ნახევარფინალში, მიიღო 138 ქულა და დაიკავა მე-8 ადგილი. ეფენდი ამ შედეგებით გავიდა ფინალში სადაც 65 ქულა მიიღო და მე-20 ადგილი დაიკავა.
პირადი ცხოვრება
თავისუფალ დროს ეფენდი მართავს საკუთარ ტკბილეულის ბუტიკს, სახელწოდებით „Efendi Sweet“. ონლაინ ინსტაგრამის მაღაზია ყიდის სხვადასხვა სახის ტკბილეულს, მათ შორის ნამცხვრებსა და ეკლერებს.
ეფენდი გამოკვეთილად უჭერდა მხარს აზერბაიჯანს 2020 წლის მთიანი ყარაბაღის ომის დროს. Instagram-ზე აქვეყნებდა აზერბაიჯანის მხარდამჭერ პოსტებს, მათ შორის აზერბაიჯანის პრეზიდენტ, ილჰამ ალიევთან ერთად გადაღებულ ფოტოსურათს.
მერჯევი
მერჯევი — სოფელი საჩხერის მუნიციპალიტეტში, თემის ცენტრი (სოფელი: ივანწმინდა). მდებარეობს ჭიათურის პლატოზე, მდინარე ყვირილის მარცხენა მხარეს. ზღვის დონიდან 560 მეტრი, საჩხერიდან 8 კილომეტრი. მერჯევი სიდიდით მეორე სოფელია საჩხერის მუნიციპალიტეტში. სოფელში არის საჯარო სკოლა.
დემოგრაფია
2014 წლის აღწერის მონაცემებით სოფელში ცხოვრობს 1449 ადამიანი.
ისტორია
წყაროებში პირველად მოხსენიებულია XVIII საუკუნეში. სოფელში შემორჩენილია შუა ფეოდალური ხანის ეკლესია „ანგაროული“, რომელზედაც ლაპიდარული წარწერაა.
სქოლიო
კატეგორია:საჩხერის მუნიციპალიტეტის სოფლები
ნოვოპავლივკა (ბერისლავის რაიონი)
ნოვოპავლივკა (Новопавлівка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 773 კაცს შეადგენდა.
რესურსები ინტერნეტში
კატეგორია:ბერისლავის რაიონის სოფლები
კანდამო (ასტურია)
კანდამო (Candamo; Candamu) — ქალაქი და მუნიციპალიტეტი ესპანეთში, შედის ასტურიის პროვინციის ავილესის კომარკის შემადგენლობაში. ფართობი — 71,97 კმ². მოსახლეობა — 2 160 კაცი (2010 წ.).
სქოლიო
კატეგორია:ასტურიის მუნიციპალიტეტები კატეგორია:ასტურიის ქალაქები
პატარა ყელეთი
პატარა ყელეთი — სოფელი საქართველოში, შიდა ქართლის მხარის ხაშურის მუნიციპალიტეტში, (წრომის თემი). თრიალეთის ქედის აღმოსავლეთ კალთაზე. ზღვის დონიდან 890 მეტრი. ხაშურიდან 17 კილომეტრი. 2006 წლის 1 იანვრის მონაცემებით სოფელში ცხოვრობს 21 კომლი, სულ 39 ადამიანი.
სქოლიო
კატეგორია:ხაშურის მუნიციპალიტეტის სოფლები
ჯარჯი ფხოველი
ჯარჯი ფხოველი (დ. 18 ოქტომბერი, 1943, არახიჯა, დუშეთის რაიონი, საქართველოს სსრ) – ქართველი პოეტი, მთარგმნელი და მწერალი.
ბიოგრაფია
ჯარჯი ფხოველი (დავით ციგროშვილი) დაიბადა 1943 წლის 18 ოქტომბერს, დუშეთის მუნიციპალიტეტის სოფელ არახიჯაში. საშუალო სკოლა იქვე დაამთავრა, ხოლო შემდეგ თბილისის სახელმწიფო უნივერსიტეტის ფილოლოგიის ფაკულტეტი.
მისი პირველი ლექსები დაიბეჭდა ჟურნალ „ცისკარში“ 1966 წელს.
1968–1977 წლებში მუშაობდა გამომცემლობებში, ჟურნალის რედაქციაში.
მუშაობას მალე თავი მიანება. ბოლო 10 წელიწადია თავის მშობლიურ კუთხეს, ფშავს დაუბრუნდა და მოღვაწეობას იქიდან განაგრძობს. მისი ბოლო წიგნი, რომელსაც სახელად „უდაბნოს წიგნი" ჰქვია, სწორედ ამ პერიოდში შექმნილი პოეზიია შესული.
— ამბობს პოეტი ამ წიგნის შესავალში.
ჯარჯი ფხოველს უზარმაზარი წვლილი მიუძღვის ქართული ფოლკლორის, პოეზიისა და მთარგმნელობითი ხელოვნების წინაშე. მან შეძლო სოციალისტური რეალიზმის კლიშეებს გაქცეოდა, ის ვერლიბრის ერთ-ერთი ფუძემდებელია.
სქოლიო
კატეგორია:ქართველი მწერლები კატეგორია:ქართველი პოეტები კატეგორია:დაბადებული 1943 კატეგორია:ქართველი მთარგმნელები
ამერიკული ტარაკანი
ამერიკული ტარაკანი (Periplaneta americana) — სინანთროპული კოსმოპოლიტური სახეობა ტარაკანების ოჯახისა. მისი სამშობლოა ტრიპიკული აფრიკა. ბინადრობს როგორც შენობებში, ასევე ველურ ბუნებაში. ამერიკის შეეთებულ შტატებში გვხვდება უმეტესად სავენტილაციო გვირაბებსა და დიდ ინდუსტრიულ შენობებში. სხეულის სიგრძე 35-50 მმ. მოწითალო და შოკოლად-ყავისფერი შეფერილობისაა. ზურგის წინა ნაწილში დაჰკრავს მკრთალი-ყავისფერი ან მოყვითალო ზოლები. ოოთეკას სიგრძეა 8-10, იტევს 16 კვერცხს. ყოვლისმჭამელი მწერია. იკვებება გახრწნილი ორგანული და საერთო საცხოვრებელი ნარჩენებით. დღისით იმალება ბზარებსა და ნაპრალებში. აქტიურია ღამით.
1625 წელს ინტროდუცირებული იყო ჩრდილოეთ ამერიკაში, ხოლო შემდეგ ევროპაში.
ამერიკული ტარაკანი გვხვდება საქართველოშიც.
სქოლიო
კატეგორია:ტარაკანები
ახალზელანდიური სელი
ახალზელანდიური სელი (Phormium tenax) — მარადმწვანე მრავალწლოვანი ბალახოვანი მცენარე შროშანისებრთა ოჯახისა. აქვს ხორცოვანი მსხვილი ფესურა, მოკლე ღერო, მრავალრიცხოვანი შუბისებრი ფოთლები. ფოთლის როზეტიდან ვითარდება საყვავილე ისარი, რომელსაც მრავალი წითელი (ზოგიერთ ფორმას კი ყვითელი) სურნელოვანი ყვავილი გამოაქვს. ნაყოფი სამწახნაგოვანი კოლოფია, რომელშიც 100—150 შავი ბრტყელი თესლია.
ახალზელანდიური სელი ტენიანი სუბტროპიკული ქვეყნების მცენარეა. მრავლდება როგორც თესლით, ისე ვეგეტატურად (ბუჩქის დაყოფით). სრულმოსავლიანობას აღწევს დარგვიდან 7—9 წლის შემდეგ. ფოთლის მოსავალს იღებენ ორ წელიწადში ერთხელ.
ახალზელანდიური სელის ფოთლის ჭურჭელბოჭკოვანი კონები შეიცავს მაგარ, მაგრამ მტვრევად ბოჭკოს, რომლისგანაც ამზადაბენ პრეზენტს, საზღვაო ბაგირებს, ხეზებს, იყენებენ ქაღლდისა და ცელულოზის წარმოებაში. ახალზელანდიური სელი იზრდება ახალი ზელანდიისა და ნორფოლკის კუნძულებზე. XIX საუკუნის ბოლოს საქართველოში შემოიტანეს, როგორც დეკორატიული და ტექნიკური მცენარე მოშენებულია შავი ზღვის სანაპირო რაიონებში ბათუმიდან ტუაფსამდე.
ლიტერატურა
კატეგორია:შროშანისებრნი კატეგორია:სართავი კულტურები
ნადირ-შაჰის პირველი ლაშქრობა დაღესტანში
ნადირ-შაჰის პირველი ლაშქრობა დაღესტანში (სპარს. اولین لشکرکشی نادرشاه در داغستان‎) — სპარსეთის არმიის ლაშქრობა ნადირ-შაჰის მეთაურობით 1734 წელს დაღესტნის დასამორჩილებლად აღმოსავლეთ კავკასიის დაპყრობის ფარგლებში.
ლაშქრობა შაჰისთვის წარმატებით დასრულდა: სისხლიანი ბრძოლების შემდეგ მან აიღო ღაზიყუმუხის სახანოს დედაქალაქი ყუმუხი,  გზად სოფლები გაანადგურა და დაღესტნის ერთ-ერთი მმართველ სურხაი ხანს უკან დახევა აიძულა.
წინაისტორია
მარცხნივ|მინი|[[ნადირ-შაჰი]] 1732 წელს რუსეთთან დაიდო ხელშეკრულება, რომლის მიხედვითაც მან სპარსეთს დაუბრუნა მაზანდერანი და გილანი. სპარსეთის სამხედრო წარმატებების სერიამ აიძულა თურქები  დაზავება ეთხოვათ. 1733 წელს ბაღდადში დადებული სამშვიდობო შეთანხმების თანახმად, ოსმალეთის იმპერიამ სპარსელებს დაუთმო ის მიწები, რომლებიც ადრე მათ ეკუთვნოდათ.
იმჟამად შემახა ღაზიყუმუხის სახანოს მმართველის სურხაი Ӏ   იბნ გარაის დაქვემდებარებაში იყო. ნადირ-შაჰმა მას ერთ-ერთი ნუკერი გაუგზავნა   შემახას დათმობის მოთხოვნით.
სურხაი არა თუ არ დაემორჩილა ამ განკარგულებას, არამედ მოკლა ირანის ელჩი, ხოლო შაჰის ჟამთააღმწერლის მირზა მაჰდი ასტრაბადის გადმოცემით, ოსმალებსა და ნადირ-შაჰს უპასეხა:
მას შემდეგ, რაც სურხაიმ უარი განაცხადა შემახის ირანელებისთვის გადაცემაზე, ნადირ-შაჰის ჯართან სამხედრო შეტაკება გარდაუვალი გახდა.
ლაშქრობა
მინი|აული კაზიმუხი 1734 წლის აგვისტოში ირანის ჯარები შაჰის მეთაურობით მტკვარს მიუახლოვდნენ. სურხაი არ აპირებდა შემახას დაცვას, ამიტომ ქალაქიდან  მოსახლეობის ევაკუაცია მოახდინა და ჯარი გაიყვანა მთებში უფრო ხელსაყრელი პოზიციების დასაკავებლად. 17 აგვისტოს ნადირ -შაჰი შემახში შევიდა. მან ბრძანა, ქალაქი აღეგავათ მიწისაგან პირისა, მოსახლეობა კი აღსუში  გადაეყვანათ. ბრძოლა სოფელ ნიჯის მახლობლად, გაიმართა,  სადაც სურხაის არიერგარდი დამარცხდა, შაჰმა ტყვედ აიყვანა 500 ადამიანი, რომლებიც დაუყოვნებლივ   გაათავისუფლა დაუსჯელად მთიელთა წინააღმდეგობის შესუსტებისა და მადლიანი მმართველის შთაბეჭდილების მოხდენის მიზნით.
მარცხის შემდეგ სურხაიმ შეკრიბა  12000  მოლაშქრისგან შემდგარი არმია ღაზიყუმუხის,   ლეზგების და ჭარ-ბელაქანის თემებიდან. მათ თანდათანობით შეუერთდა 8000 თურქი და ყირიმელი ჯარისკაცი.
ირანის არმია შედგებოდა 12000 კაცისგან, ყველა მათგანი პროფესიონალი მეომარი იყო. სურხაისაგან განსხვავებით შაჰს არტილერიაც ჰქონდა. 3 დღის შემდეგ კიდევ  12000 ჯარისკაცს ელოდებოდნენ.
ძირითადი ბრძოლა გაიმართა კაბალასა და შემახას შორის მდებარე დევე ბატანის რაიონში. ირანელების თავდასხმამ აიძულა მოწინააღმდეგეები გაფანტულიყვნენ სხვადასხვა მიმართულებით: თურქები და ყირიმელები განჯაში გაიქცნენ, ხოლო მთიულები— თავიანთ სამშობლოში, სურხაი ხანი და მისი ჯარისკაცები სწრაფად გადავიდნენ ყუმუხში, რათა ირანელებს არ გადაეჭრათ უკან დასახევი გზები.
ირანის ჯარებმა დროებით დაიკავეს ძველი ხაჩმასის ციხე. სურხაის დადევნებულმა  შაჰმა 10 დღეში მიაღწია ხოსრეხს, მაგრამ ვერ შეაჩერა იგი. სურხაი გადავიდა ყუმუხში. გადმოცემის მიხედვით, თავდამსხმელებმა  ტყვედ აიყვანეს ჯარს ჩამორჩენილი  300-მდე სურხაის ჯარისკაცი, წაასხეს პირუტყვი. შაჰის ჯარები ხოსრეხში 3 დღის განმავლობაში იმყოფებოდნენ. ყუმუხში გადასვლისას შაჰმა გაძარცვა და გაანადგურა ყურახი, ჩირაგი, ყული, კაია, ასევე სხვა აულები.
სურხაი-ხანს დადევნებულმა ირანელებმა მიაღწიეს სოფელ შალიბს, გაანადგურეს და 16 სექტემბერს  უკან დაბრუნდნენ.
შედეგები
მინი|ყუმუხის ციხე, გ.გაგარინის ნახატი. [[1847 წ]] როგორც ადგილობრივთა უძველესი ჩანაწერები მოწმობს „მათ ყველაფერი ისე გაანადგურეს, რომ   ყუმუხელ ხალხს არ ჰქონია ამქვეყნად ცხოვრების (შესაძლებლობა) საკვების  და სხვა რესურსების ნაკლებობის გამო." საერთოდ, „დაღესტნის ვილაიეთში 300-მდე ან უფრო ნაკლები დახოცეს“. ეს მაჩვენებელი ასევე ემთხვევა ირანელთა მონაცემებს.  დაღესტნელი მთავრებიდან მხოლოდ სურხაიმ მიიღო ირანელი დამპყრობლების დარტყმა, დანარჩენებმა დაიკავეს პროირანული ან პრორუსული პოზიციები, ანდა ნეიტრალურები დარჩნენ.
როდესაც შაჰი ყუმუხში იმყოფებოდა, მას ეახლნენ ადილ-გირეის შამხალის ვაჟი ხაზბულატი და აკუშა-დარგოს ყადი აიუბი. შაჰმა ხაზბულათს მიანიჭა იმ დროისთვის გაუქმებული შამხალის ტიტული. შამხალი დაინიშნა ირანის ვასალად დაღესტანში. ხაზბულატის თხოვნით, შაჰმა შეაჩერა ყუმუხის დარბევა და გაათავისუფლა ტყვეები.
ნადირ-შაჰმა ლაშქრობის გაგრძელება ვეღარ გაბედა და თავის სამფლობელოში დაბრუნდა.
1735 წლის 6 მარტს, ნადირ-შაჰსა და რუსეთს შორის რუსეთ-თურქეთის შემდეგი ომის დაწყებასთან დაკავშირებით, დაიდო სამოკავშირეო ხელშეკრულება, რის შემდეგაც სპარსეთმა მიიღო დერბენტი და შირვანის კასპიის ნაწილი.
1735 წლის ოქტომბერში დაიწყო ნადირ-შაჰის მეორე ლაშქრობა დაღესტანში.
1736-1737 წლებში შირვანსა და დაღესტანში დიდი არეულობა მოხდა. 1736 წლის გაზაფხულზე სურხაი ხანი მთიელებთან ერთად თავს დაესხა დერბენტსა და შემახას. 1738 წელს ჯარო-ბელოკანში დიდი აჯანყება მოხდა, რომლის დროსაც შაჰის ძმა იბრაჰიმ ხანი მოკლეს.
ლიტერატურა
კატეგორია:სპარსეთის ომები კატეგორია:დაღესტანის სამხედრო ისტორია კატეგორია:1734 წლის კონფლიქტები კატეგორია:ნადირ-შაჰ აფშარის ლაშქრობები
Lasioglossum eurycephalum
Lasioglossum eurycephalum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1995 წელს.
სქოლიო
eurycephalum
სოიუზი (პოლიტიკური ბლოკი)
„სოიუზი“ (Союз) — აფხაზეთის პოლიტიკური ბლოკი.
ისტორია
1991 წლის თებერვლის ბოლოს დაარსდა პოლიტიკური ბლოკი სოიუზი, რომელშიც შევიდა შვიდი საზოგადოებრივ-პოლიტიკური ორგანიზაცია და მოძრაობა, მათ შორის:
პოლიტიკურ ბლოკს გააჩნდა მუდმივმოქმედი მმართველი ორგანო — საკოორდინაციო საბჭო, რომლის წევრები იყვნენ ყველა პარტიისა და ორგანიზაციის ხელმძრვანელები.
1991 წლის 6 მარტს სოხუმში გაიმართა პოლიტიკურ ბლოკ „სოიუზში“ შემავალი ორგანიზაციების ყრილობა, რომელშიც მონაწილეობდა 250 დელეგატი. ყრილობამ მიიღო დადგენილება 1991 წლის 17 მარტის საკავშირო რეფერენდუმის მხარდასაჭერად, დაამტკიცა ბლოკის პლატფორმა, მიმართვა „ქართველი ხალხისადმი“. ყრილობამ უარყოფითი შეფასება მისცა საქართველოში და კერძოდ აფხაზეთში პრეფექტურის ინსტიტუტის შემოღებას, რადგან ბლოკ „სოიუზის“ აზრით, „პრეფექტურა იყო არადემოკრატიული ორგანო“.
10 მარტს ბლოკ „სოიუზის“ ხელმძღვანელობას გადაწყვეტილი ჰქონდა, სოხუმში ლენინის მოედანზე მოეწყოთ მასობრივი მიტინგი, მაგრამ სოხუმის საქალაქო საბჭოს აღმასკომმა არ მისცა ნებართვა ღონისძიების ჩატარებისა. აღმასკომის ოფიციალური გადაწყვეტილებით „10 მარტის მიტინგის ჩატარება გაამწვავებდა ვითარებას აფხაზეთში, გამოიწვევდა მოსახლეობის ნაწილის ნეგატიურ რეაქციას, რადგან საკავშირო რეფერენდუმისადმი მოსახლეობის დამოკიდებულება სხვადასხვა ჯგუფებში არაერთგვაროვანი იყო“. მიტინგის ჩასატარებლად სავალდებულო იყო ნებართვა, რადგანაც ოფიციალურად აფხაზეთში ჯერ კიდევ არ იყო მოხსნილი 1989 წელს მიღებული „მოქალაქეთა ქცევის განსაკუთრებული წესები“. მიუხედავად აკრძალვისა 10 მარტს მიტინგი მაინც ჩატარდა, ოღონდ ცენტრალურ რესპუბლიკურ სტადიონზე. მიტინგი, რომელსაც ესწრებოდა 10 ათასი კაცი, შესავალი სიტყვით გახსნა და უძღვებოდა კულტურულ-საგანმანათლებლო ორგანიზაცია „კრუნკის“ თავმჯდომარე ალბერტ ტოპოლიანი. მან თქვა, რომ საბჭოთა კავშირის დაშლა ნიშნავდა კატარსტროფას მთელი საბჭოთა საზოგადოებისათვის. მანვე გამოაცხადა, რომ მიტინგზე იმყოფებოდნენ სტუმრები ჩრდილოკავკასიიდან — ყაბარდო-ბალყარეთიდან, ადიღეიდან, ჩეჩნეთ-ინგუშეთიდან, ჩერქეზეთიდან და კავკასიის მთიელ ხალხთა კონფედერაციის თავმჯდომარე მუსა შანიბოვი. ვრცელი მოხსენებით გამოვიდა აფხაზეთის სახალხო ფორუმის „აიდგილარას“ თავჯდომარის მოადგილე ზურაბ აჩბა. მან აღნიშნა, რომ „აფხაზი ხალხი იბრძვის დამოუკიდებელი აფხაზეთის შექმნისათვის“, სადაც ყველას ექნებოდა თანასწორი უფლებები. მისივე სიტყვებით „აფხაზეთი ხელს მოაწერდა სამოკავშირეო ხელშეკრულებას, რადგან აფხაზეთს აძლევდნენ თანაბარ უფლებებს, აფხაზეთს ამიერიდან ექნებოდა საკავშირო რესპუბლიკის სტატუსი“. ზურაბ აჩბამ ასევე ისაუბრა პრეფექტურის ინსტიტუტზე. მან თქვა რომ „პრეფექტურა ნიშნავდა დიქტატურას და ამიტომ არ დაუშვებდნენ მას“. მიტინგზე გამოსულმა სხვა ორგანიზატორებმაც ასევე დაგმეს პრეფექტურის ინსტიტუტი და გაილაშქრენ მისი, როგორც აფხაზეთის სუვერენიტეტის შემლახველის წინააღმდეგ. ასევე სიტყვით იყო გამოსული კავკასიის მთიელ ხალხთა კონფედერაციის თავმჯდომარე მუსა შანიბოვი. მან თქვა, რომ „მთიელმა ხალხმა იცის იარაღის ტარება, და თუ საჭირო გახდებოდა დაიცავდნენ სხვა მთიელ ხალხებს, თუმცა მომხრე იყო მშვიდობიანი გზისა“. მიტინგის მონაწილეებმა მიიღეს რეზოლუცია 17 მარტის რეფერენდუმის მხარდასაჭერად. მიღებულ იქნა მიმართვა „ქართველი ხალხისადმი“, რომ ქართველი ხალხი უნდა გარკვეულიყო „პრეფექტურის დიქტატორულ შინაარსში“. ასევე მიღებულ იქნა მიმართვა „სამხრეთ ოსეთზე“. ეს მიმართვები და რეზოლუციები გაუგზავნეს მ. გორბაჩოვს, სსრ კავშირის უზენაეს საბჭოს, ზ. გამსახურდიას და საქართველოს რესპუბლიკის უზენაეს საბჭოს.
ორმაგი ბმა
ორმაგი ბმა — ბმა ორ ატომს შორის, რომელშიც მონაწილეობს ოთხი ელექტრონი, მისი ყველაზე გავრცელებული მაგალითია ალკენები, სადაც ერთი ორმაგი ბმა გვხვდება.
რესურსები ინტერნეტში
კატეგორია:ქიმიური ბმები